**SZEGREGÁLT ÉLETHELYZETEK FELSZÁMOLÁSA NYÍRKARÁSZ TELEPÜLÉSEN (ERFA)**

**PROJEKT AZONOSÍTÓSZÁMA: EFOP-2.4.1-16-2017-00020**

Kedvezményezett: Nyírkarász Községi Önkormányzat

Projekt összköltsége: 199.962.000 Ft

Támogatás mértéke: 100 %

Projekt megvalósítási időszaka: 2020.09.01-2022.03.01.

**Projekt tartalma:**

A pályázat célja a szegregált lakókörnyezetben, mélyszegénységben élő hátrányos helyzetű emberek társadalmi felzárkózásának és integrációjának segítése.

A tervezett projekt az EFOP-1.6.2. Szegregált élethelyzetek felszámolása komplex programokkal (ESZA) konstrukciójának beavatkozásait egészíti ki a lakhatási beruházások támogatásával, közterület fejlesztéssel, illetve Csillag szolgáltatóház és Csillag szolgáltató pont biztosításával. Az új, önkormányzati tulajdonban levő bérlakások a faluban integráltan helyezkednek el, így az ide költöző lakók kiszakadnak a korábbi szegregált, telepszerű környezetükből és bekapcsolódhatnak a település életének vérkeringésébe.

2011-es KSH adatok értelmében szegregált terület alakult ki a Új út - Levelesi út - belterület határolta településrészen, ahol 97-en élnek összesen 27 lakásban. Az itt lakók közel 70%-a legfeljebb általános iskolai végzettséggel rendelkezik, az aktív korúak 60%-a pedig nem rendelkezik rendszeres munkajövedelemmel. A település egésze hátrányos helyzetű, 2011-es KSH adatok szerint 16-54 éves korosztály 51%-nak sincsen rendszeres munkajövedelme. Az érintett családok a fentebb behatárolt területen élnek. Ezekből az adatokból megállapítható, hogy a település lakói külső, komplex segítség nélkül nem fognak tudni kitörni kilátástalan élethelyzetükből.

**Célok**

* A telepen élő családok lakókörnyezetének javítása
* a deszegregációs folyamatok elindítása, megerősítése – a telepi környezetből való kiköltözés és ezzel a lakhatási mobilizáció elősegítése
* Lépcsőzetes mobilizáció elősegítése: a lakossági mobilizációt a fokozatosság elvének betartása mellett végezzük, hiszen a fejlesztés a telepen élők teljes életmód változtatására kiterjed, amely minden esetben egy körülményes és időigényes folyamat.
* új szociális bérlakások kialakítása
* lakóépületi fejlesztés

A környezeti infrastruktúra fejlesztése, és a szolgáltatásokhoz való jobb hozzáférés érdekében az alábbi célokat tűztük ki:

* az elmaradottság csökkentése
* Az egészségre ártalmas környezet problémáinak kezelése, élhető lakókörnyezet megteremtésével
* Szolgáltatásokhoz való hozzáférés javítása: szolgáltatóház kialakítása a támogatást igénylő tulajdonában lévő ingatlanon, mely biztosítja a közösségi teret a rendezvényekhez és a program megvalósításához kapcsolódó humán szolgáltatásokhoz (jelenlét típusú szolgáltatások, szolgáltató pont kialakítása), melyet az akcióterületen élők és a település lakói egyaránt igénybe vehetnek. lakóépületi fejlesztés

